ആസ്റ്റര് മിംസില് കൊവിഡാനന്തര ഫിസിയോതെറാപ്പി ക്യാമ്ബ് കോഴിക്കോട് : ലോക ഫിസിയോതെറാപ്പി ദിനചാരണത്തിന്റെ ഭാഗമായി കോഴിക്കോട് ആസ്റ്റര് മിംസ് ഹോസ്പിറ്റലില് കൊവിഡാനന്തര ഫിസിയോതെറാപ്പി ക്യാമ്ബ് ഒരുക്കി. കേരള അസോസിയേഷന് ഫോര് ഫിസിയോതെറാപ്പിസ്റ്റ്സ് കോ ഓര്ഡിനേഷന് കെ.എ.പി.സി കോഴിക്കോടും ആസ്റ്റര് മിംസ് ഫിസിയോതെറാപ്പി ഡിപ്പാര്ട്ട്മെന്റും സംയുക്തമായി സംഘടിപ്പിച്ചതായിരുന്നു സൗജന്യ ക്യാമ്ബ്. ആസ്റ്റര് മിംസ് മെഡിക്കല് സര്വിസസ് ചീഫ് ഡോ. എബ്രഹാം മാമ്മന് ക്യാമ്ബ് ഉദ്ഘാടനം ചെയ്തു. ഏഷ്യന് ഗാമ ചാമ്ബ്യന്ഷിപ്പില് 70 കിലോഗ്രാം മിക്സഡ് മാര്ഷ്യല് ആര്ട്സ് വിഭാഗത്തില് വെങ്കലമെഡല് നേടിയ ഫിസിയോ തെറാപ്പിസ്റ്റ് ഷമ്മാസ് അബ്ദുള് ലത്തീഫിന് ഉപഹാരം സമര്പ്പിച്ചു. അംബരീഷ്, ജാസം അബ്ദുള്ള, അനൂപ് എന്നിവര് ആശംസയര്പ്പിച്ചു. അഷ്കര് അലി സ്വാഗതവും എം. എസ്. ശ്രീജേഷ് നന്ദിയും പറഞ്ഞു.